title: Komisijas Īstenošanas regula (ES) 2020/913 (2020. gada 25. jūnijs), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Mojama de Barbate” (AĢIN))

text:
                  2.7.2020

                  LV

                  Eiropas Savienības Oficiālais Vēstnesis

                  L 209/2

         KOMISIJAS ĪSTENOŠANAS REGULA (ES) 2020/913
         (2020. gada 25. jūnijs),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Mojama de Barbate” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Mojama de Barbate”, kas reģistrēta saskaņā ar Komisijas Īstenošanas regulu (ES) 2015/2110 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Mojama de Barbate” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. jūnijā

                  Komisijas

                  un tās priekšsēdētājas vārdā –

               Janusz WOJCIECHOWSKI

                  Komisijas loceklis

            (1)  OV L 343, 14.12.2012., 1. lpp.

            (2)  Komisijas Īstenošanas regula (ES) 2015/2110 (2015. gada 12. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Mojama de Barbate (AĢIN)) (OV L 306, 24.11.2015., 1. lpp.).

            (3)  OV C 57, 20.2.2020., 25. lpp.


title: Komisijas Īstenošanas regula (ES) 2020/914 (2020. gada 25. jūnijs), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Brie de Meaux” (ACVN))

text:
                  2.7.2020

                  LV

                  Eiropas Savienības Oficiālais Vēstnesis

                  L 209/4

         KOMISIJAS ĪSTENOŠANAS REGULA (ES) 2020/914
         (2020. gada 25. jūnijs),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Brie de Meaux” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Brie de Meaux”, kas reģistrēts saskaņā ar Komisijas Regulu (EK) Nr. 1107/96 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Brie de Meaux” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. jūnijā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 1107/96 (1996. gada 12. jūnijs) par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  OV C 64, 27.2.2020., 41. lpp.


title: Komisijas Īstenošanas regula (ES) 2020/916 (2020. gada 1. jūlijs), ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj plašāk lietot ksilooligosaharīdus un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  2.7.2020

                  LV

                  Eiropas Savienības Oficiālais Vēstnesis

                  L 209/6

         KOMISIJAS ĪSTENOŠANAS REGULA (ES) 2020/916
         (2020. gada 1. jūlijs),
         ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj plašāk lietot ksilooligosaharīdus un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū laist var tikai atļautus un Savienības sarakstā iekļautus jaunus pārtikas produktus.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Ievērojot Regulas (ES) 2015/2283 12. pantu, Komisijai ir jāiesniedz īstenošanas akta projekts, ar ko jaunu pārtikas produktu atļauj laist Savienības tirgū un atjaunina Savienības sarakstu.

                     (4)

                     Ar Komisijas Īstenošanas regulu (ES) 2018/1648 (3) atbilstoši Regulai (ES) 2015/2283 atļāva kā jaunu pārtikas produktu Savienības tirgū laist ksilooligosaharīdus izmantošanai vairākās pārtikas kategorijās, proti, maizē, brokastu pārslās, cepumos, sojas dzērienos, jogurtos, ziežamās augļu pastās un šokolādes konfektēs, kas paredzētas vispārējai lietošanai.

                     (5)

                     Uzņēmums Shandong Longlive Biotechnology Co. Ltd2019. gada 25. novembrī saskaņā ar Regulas (ES) 2015/2283 10. panta 1. punktu iesniedza Komisijai pieteikumu mainīt jaunā pārtikas produkta “ksilooligosaharīdi” lietošanas nosacījumus. Pieteikumā tika lūgts paplašināt ksilooligosaharīdu lietošanu uztura bagātinātājos, kas definēti Eiropas Parlamenta un Padomes Direktīvā 2002/46/EK (4) un paredzēti visām pieaugušo grupām, ar nosacījumu, ka maksimālais lietošanas daudzums ir 2 g dienā.

                     (6)

                     Komisija uzskata, ka pašreizējā pieteikuma nekaitīguma novērtējums, ko Eiropas Pārtikas nekaitīguma iestāde (“Iestāde”) veic saskaņā ar Regulas (ES) 2015/2283 10. panta 3. punktu, nav vajadzīgs, jo uz ierosināto ksilooligosaharīdu plašāko lietojumu attiecas nekaitīguma novērtējums, ko Iestāde (5) veikusi, lai ksilooligosaharīdiem piešķirtu atļauju ar Īstenošanas regulu (ES) 2018/1648.

                     (7)

                     Minētajā atzinumā Iestāde veica piesardzīgu ekspozīcijas novērtējumu, izmantojot lielāko paredzamo dienas devu, pamatojoties uz pieņēmumu, ka persona patērēs visus ierosinātos pārtikas produktus, kas satur ksilooligosaharīdu maksimālo pievienoto daudzumu. Pamatojoties uz šo ekspozīcijas novērtējumu, Iestāde secināja, ka iegūtā lielākā paredzamā dienas deva 7,7 g ksilooligosaharīdu dienā joprojām ir ievērojami zemāka gan par dienas devu 10-12 g ksilooligosaharīdu, kas iejaukšanās pētījumos ar cilvēkiem bija saistīta ar akūtu un pārejošu iedarbību uz kuņģa un zarnu traktu, gan par Iestādes iepriekš noteikto ar uzturu uzņemtās devas atsauces vērtību (DRV), proti, 25 g diētisko šķiedrvielu dienā visām pieaugušo grupām (6).

                     (8)

                     Ierosinātā deva 2 g dienā, ksilooligosaharīdus plašāk lietojot uztura bagātinātājos, un pašreiz atļauto jaunā pārtikas produkta lietojumu lielākā deva 7,7 g ksilooligosaharīdu varētu kopā veidot kopējo maksimālo devu 9,7 g ksilooligosaharīdu dienā. Šī kopējā deva arī būs zemāka gan par devu 10-12 g ksilooligosaharīdu, kas iejaukšanās pētījumos ar cilvēkiem bija saistīta ar akūtu un pārejošu iedarbību uz kuņģa un zarnu traktu, gan par Iestādes noteikto ar uzturu uzņemtās devas atsauces vērtību (DRV), proti, 25 g diētisko šķiedrvielu dienā visām pieaugušo grupām.

                     (9)

                     Pieteikumā sniegtā informācija un Iestādes zinātniskais atzinums kopā ar iepriekš minētajiem apsvērumiem ir pietiekams pamats secināt, ka ierosinātais jaunā pārtikas produkta “ksilooligosaharīdi” plašākais lietojums atbilst Regulas (ES) 2015/2283 12. pantam.

                     (10)

                     Tāpēc ir lietderīgi grozīt ksilooligosaharīdu lietošanas nosacījumus atļauto jauno pārtikas produktu Savienības sarakstā, iekļaujot ksilooligosaharīdu lietošanu uztura bagātinātājos, kas paredzēti visām pieaugušo grupām.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauto jauno pārtikas produktu Savienības sarakstu, kas izveidots saskaņā ar Īstenošanas regulu (ES) 2017/2470 un attiecas uz jauno pārtikas produktu ksilooligosaharīdiem, groza, kā norādīts šīs regulas pielikumā.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas Īstenošanas regula (ES) 2018/1648 (2018. gada 29. oktobris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū ksilooligosaharīdus un groza Komisijas Īstenošanas regulu (ES) 2017/2470 (OV L 275, 6.11.2018., 1. lpp.).

            (4)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  Zinātniskais atzinums par ksilooligosaharīdu kā jauna pārtikas produkta nekaitīgumu saskaņā ar Regulu (ES) 2015/2283 (EFSA Journal 2018;16(7):5361).

            (6)  Zinātniskais atzinums “Ar uzturu uzņemtās devas atsauces vērtības ogļhidrātiem un diētiskajām šķiedrvielām” (EFSA Journal 2010; 8(3):1462).

            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu “Ksilooligosaharīdi” aizstāj ar šādu:

                           Atļautais jaunais pārtikas produkts

                           Jaunā pārtikas produkta lietošanas nosacījumi

                           Īpašas papildu marķēšanas prasības

                           Citas prasības

                           “Ksilooligosaharīdi

                              Konkrēta pārtikas kategorija

                              Maksimālais līmenis
                               (*2)

                           Jaunā pārtikas produkta nosaukums to saturošu pārtikas produktu marķējumā – “Ksilooligosaharīdi”

                           Baltmaize

                           14 g/kg

                           Rupja maluma miltu maize

                           14 g/kg

                           Brokastu pārslas

                           14 g/kg

                           Cepumi

                           14 g/kg

                           Sojas dzērieni

                           3,5 g/kg

                           Jogurts  (*1)

                           3,5 g/kg

                           Ziežamās augļu pastas

                           30 g/kg

                           Šokolādes konfektes

                           30 g/kg

                           Visām pieaugušo grupām paredzēti uztura bagātinātāji, kas atbilst definīcijai Direktīvā 2002/46/EK

                           2 g dienā

               (*1)  Lietoti piena produktos, ksilooligosaharīdi nedrīkst pilnībā vai daļēji aizstāt nevienu piena sastāvdaļu.

               (*2)  Maksimālais daudzums, kas aprēķināts, pamatojoties uz 1. pulverveida specifikācijām. ”


title: Komisijas Īstenošanas regula (ES) 2020/917 (2020. gada 1. jūlijs), ar ko atbilstoši Eiropas Parlamenta un Padomes Regulai (ES) 2015/2283 kā tradicionālo pārtiku no trešās valsts atļauj laist tirgū Coffea arabica L. un/vai Coffea canephora Pierre ex A. Froehner kafijas lapu uzlējumu un groza Īstenošanas regulu (ES) 2017/2470 (Dokuments attiecas uz EEZ)

text:
                  2.7.2020

                  LV

                  Eiropas Savienības Oficiālais Vēstnesis

                  L 209/10

         KOMISIJAS ĪSTENOŠANAS REGULA (ES) 2020/917
         (2020. gada 1. jūlijs),
         ar ko atbilstoši Eiropas Parlamenta un Padomes Regulai (ES) 2015/2283 kā tradicionālo pārtiku no trešās valsts atļauj laist tirgū Coffea arabica L. un/vai Coffea canephora Pierre ex A. Froehner kafijas lapu uzlējumu un groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 15. panta 4. punktu,
         tā kā:

                     (1)

                     Regula (ES) 2015/2283 paredz, ka Savienībā tirgū var laist tikai atļautus un Savienības sarakstā iekļautus jaunos pārtikas produktus. Tradicionāla pārtika no trešās valsts ir jauns pārtikas produkts, kā definēts Regulas (ES) 2015/2283 3. panta 2. punkta c) apakšpunktā.

                     (2)

                     Komisijas Īstenošanas regula (ES) 2017/2468 (2) nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm.

                     (3)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (3), ar ko izveido atļauto jauno pārtikas produktu Savienības sarakstu.

                     (4)

                     Saskaņā ar Regulas (ES) 2015/2283 15. panta 4. punktu Komisija lemj par atļaujas piešķiršanu tradicionālajai pārtikai no trešās valsts un par tās laišanu Savienības tirgū.

                     (5)

                     Saskaņā ar Regulas (ES) 2015/2283 14. pantu uzņēmums AM Breweries (“pieteikuma iesniedzējs”) 2018. gada 27. novembrī Komisijai iesniedza paziņojumu par nodomu Savienības tirgū kā tradicionālo pārtiku no trešās valsts laist Coffea arabica L. un/vai Coffea canephora Pierre ex A. Froehner kafijas lapu uzlējumu. Pieteikuma iesniedzējs lūdz, lai visiem lietotājiem atļautu lietot Coffea arabica L. un/vai Coffea canephora kafijas lapu uzlējumu vienu pašu vai kā citu dzērienu sastāvdaļu.

                     (6)

                     Saskaņā ar Īstenošanas regulas (ES) 2017/2468 7. panta 2. punktu Komisija pieteikuma iesniedzējam pieprasīja papildu informāciju par paziņojuma derīgumu. Pieprasītā informācija tika iesniegta 2019. gada 4. jūnijā, 2019. gada 21. jūnijā, 2019. gada 29. augustā un 2019. gada 30. augustā.

                     (7)

                     Pieteikuma iesniedzēja sniegtie dati liecina, ka Coffea arabica L. un/vai Coffea canephora kafijas lapu uzlējums pats par sevi ir vēsturiski nekaitīgi lietots pārtikas produkts Āfrikā, Āzijā un Ziemeļamerikā.

                     (8)

                     2019. gada 11. septembrī Komisija saskaņā ar Regulas (ES) 2015/2283 15. panta 1. punktu derīgo paziņojumu nosūtīja dalībvalstīm un Eiropas Pārtikas nekaitīguma iestādei (“Iestāde”).

                     (9)

                     Četru mēnešu laikā, kas noteikts Regulas (ES) 2015/2283 15. panta 2. punktā, nedz dalībvalstis, nedz Iestāde Komisijai neiesniedza nevienu pienācīgi pamatotu ar nekaitīgumu saistītu iebildumu pret Coffea arabica L. un/vai Coffea canephora kafijas lapu uzlējuma laišanu Savienības tirgū.

                     (10)

                     2020. gada 3. februārī Iestāde publicēja ziņojumu “Technical Report on the notification of infusion from coffee leaves (Coffea arabica L. and/or Coffea canephora Pierre ex A. Froehner) as a traditional food from a third country pursuant to Article 14 of Regulation (EU) 2015/2283” (4).

                     (11)

                     Minētajā ziņojumā Iestāde atzīmēja, ka Coffea
                        arabica kafijas lapas satur epigallokatehīna gallātu (EGKG) un tāpēc Coffea arabica L. un/vai Coffea canephora kafijas lapu uzlējumā nevar izslēgt EGKG klātbūtni. Pamatojoties uz to, Iestāde noteica, ka litrs šāda uzlējuma drīkst saturēt ne vairāk kā 700 mg EGKG. Tāpēc ir lietderīgi maksimālo līmeni 700 mg/l EGKG noteikt tradicionālās pārtikas specifikācijās, kas iekļautas atļauto jauno pārtikas produktu Savienības sarakstā.

                     (12)

                     Iestāde secināja, ka pieejamie dati par Coffea arabica L. un/vai Coffea canephora kafijas lapu uzlējuma sastāvu un lietošanas vēsturi nedod pamatu bažām par nekaitīgumu.

                     (13)

                     Pieteikuma iesniedzējs lūdza, lai papildus atļaujai Coffea arabica L. un/vai Coffea canephora kafijas lapu uzlējumu lietot vienu pašu šo uzlējumu visiem lietotājiem atļautu lietot arī kā citu dzērienu sastāvdaļu. Pieteikuma iesniedzējs ir iesniedzis dokumentētus datus, kas liecina, ka vēsturiski nekaitīgi lietots trešā valstī saskaņā ar Regulas (ES) 2015/2283 14. panta 1. punkta e) apakšpunktu ir tikai Coffea arabica L. un/vai Coffea canephora kafijas lapu uzlējums viens pats, bet par uzlējuma lietošanu citu dzērienu sastāvā gan nekādi pierādījumi netika iesniegti. Pieteikuma iesniedzējam tika lūgts izskaidrot un vajadzības gadījumā, lai parādītu, kuros pārtikas produktos šo uzlējumu tradicionāli lieto, pārskatīt ierosinātos uzlējuma lietojumus, par kuriem vajadzēja iesniegt nekaitīgas lietošanas vēsturi. Tomēr pieteikuma iesniedzējs ierosinātos lietojumus nemainīja un arī nesniedza pierādījumus, ka vēsturiski šis uzlējums ir nekaitīgi lietots trešā valstī kā citu dzērienu sastāvdaļa. Prasītie dokumentētie dati nav iesniegti, tāpēc Komisija uzskata, ka pieteikuma iesniedzējs pārtikas nekaitīgas lietošanas vēsturi trešā valstī ir pierādījis tikai attiecībā uz pašu Coffea arabica L. un/vai Coffea canephora kafijas lapu uzlējumu. Tāpēc paziņojums attiecībā uz Coffea arabica L. un/vai Coffea canephora kafijas lapu uzlējuma atļauju, kas attiecas uz lietošanu par sastāvdaļu citos dzērienos, tiek uzskatīts par nederīgu.

                     (14)

                     Komisijai tāpēc būtu jāatļauj Savienībā tirgū laist Coffea arabica L. un/vai Coffea canephora kafijas lapu uzlējumu pašu par sevi un attiecīgi jāatjaunina jauno pārtikas produktu Savienības saraksts.

                     (15)

                     Tāpēc Īstenošanas regula (ES) 2017/2470 būtu attiecīgi jāgroza,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas izveidots Īstenošanas regulā (ES) 2017/2470, iekļauj Coffea arabica L. un/vai Coffea canephora Pierre ex A. Froehner kafijas lapu uzlējumu, kā norādīts šīs regulas pielikumā.

               2.   Ierakstā, ko izdara 1. punktā minētajā Savienības sarakstā, iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2468 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm (OV L 351, 30.12.2017., 55. lpp.).

            (3)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem izveido jauno pārtikas produktu Savienības sarakstu (OV L 351, 30.12.2017., 72. lpp.).

            (4)  EFSA Supporting Publication, 2020:EN-1783.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:
                        “

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    “Coffea arabica L. un/vai Coffea canephora Pierre ex A. Froehner kafijas lapu uzlējums
                                    (tradicionāls pārtikas produkts no trešās valsts)

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošo pārtikas produktu marķējumā – “Coffea arabica un/vai Coffea canephora kafijas lapu uzlējums”.”;

                                    Zāļu uzlējumi

                              ”

                        2)

                        pielikuma 2. tabulā (“Specifikācijas”) alfabētiskā secībā iekļauj šādu ierakstu:
                        “

                                    Atļautais jaunais pārtikas produkts

                                    Specifikācijas

                                    “Coffea arabica L. un/vai Coffea canephora Pierre ex A. Froehner kafijas lapu uzlējums
                                    (tradicionāls pārtikas produkts no trešās valsts)

                                       Apraksts/definīcija

                                    Šis tradicionālais pārtikas produkts sastāv no Coffea arabica L. un/vai Coffea canephora Pierre ex A.Froehner (dzimta: Rubiaceae) lapu uzlējuma.
                                    Šo tradicionālo pārtikas produktu pagatavo, ne vairāk kā 20 g kaltētu Coffea arabica L. un/vai Coffea canephora Pierre ex A.Froehner lapu aplejot ar 1 l karsta ūdens. Lapas tiek izņemtas, un iegūtais uzlējums tiek pasterizēts (15 sekundes vismaz 71 °C).

                                       Sastāvs

                                    Izskats: brūni zaļš šķidrums
                                    Smarža un garša: raksturīga
                                    Hlorogēnā skābe (5-CQA): < 100 mg/l
                                    Kofeīns: < 80 mg/l
                                    Epigallokatehīna gallāts (EGKG): < 700 mg/l

                                       Mikrobioloģiskie kritēriji

                                    Kopējais mikroorganismu koloniju skaits: < 500 KVV/g
                                    Kopējais rauga un pelējuma sēnīšu skaits: < 100 KVV/g
                                    Kopējais koliformo baktēriju skaits: < 100 KVV/g

                                       Escherichia coli: 1 g nekonstatē
                                    Salmonellas: 25 g nekonstatē

                                       Smagie metāli

                                    Svins (Pb): < 3,0 mg/l
                                    Arsēns (As): < 2,0 mg/l
                                    Kadmijs (Cd): < 1,0 mg/l
                                    KVV: kolonijas veidojošas vienības”

                              ”


title: Komisijas Īstenošanas regula (ES) 2020/918 (2020. gada 1. jūlijs), ar ko attiecībā uz prasībām Kanādas izcelsmes vai Kanādā pārstrādātas oša koksnes ievešanai Savienībā nosaka atkāpi no Īstenošanas regulas (ES) 2019/2072

text:
                  2.7.2020

                  LV

                  Eiropas Savienības Oficiālais Vēstnesis

                  L 209/14

         KOMISIJAS ĪSTENOŠANAS REGULA (ES) 2020/918
         (2020. gada 1. jūlijs),
         ar ko attiecībā uz prasībām Kanādas izcelsmes vai Kanādā pārstrādātas oša koksnes ievešanai Savienībā nosaka atkāpi no Īstenošanas regulas (ES) 2019/2072
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 41. panta 2. punktu,
         tā kā:

                     (1)

                     Ar Komisijas Īstenošanas lēmumu (ES) 2016/412 (2) dalībvalstīm ir atļauts noteikt pagaidu atkāpi no dažiem Padomes Direktīvas 2000/29/EK (3) noteikumiem attiecībā uz īpašajiem nosacījumiem, ar kādiem Savienībā var ievest Kanādas izcelsmes vai Kanādā pārstrādātu oša (Fraxinus L.) koksni.

                     (2)

                     Direktīva 2000/29/EK ir atcelta un aizstāta ar Regulu (ES) 2016/2031. Komisijas Īstenošanas regula (ES) 2019/2072 (4), kurā izklāstīti noteikumi un prasības attiecībā uz konkrētu augu, augu produktu vai citu objektu ievešanu Savienībā, ir aizstājusi minētās direktīvas I–V pielikumu.

                     (3)

                     Saskaņā ar Regulas (ES) 2019/2072 8. panta 1. punktu, kas lasāms kopā ar minētās regulas VII pielikuma 87. punktu, oša koksni, kas cēlusies vai pārstrādāta Kanādā (“norādītā koksne”) Savienībā var ievest tad, ja ir izpildītas vairākas īpašas prasības, lai izvairītos no riska Savienībā invadēties kaitīgajam organismam Agrilus planipennis Fairmaire. Minētās prasības zināmā mērā atšķiras no Īstenošanas lēmumā (ES) 2016/412 noteiktajām prasībām attiecībā uz norādītās koksnes ievešanu Savienībā, pārbaudi un uzraudzību.

                     (4)

                     Pamatojoties uz Komisijas 2018. gada jūnijā veikto revīziju, secināts, ka Kanāda, savā oficiālajā kontrolē piemērodama Īstenošanas lēmumā (ES) 2016/412 noteiktās prasības, nodrošina tikpat augstu fitosanitārās aizsardzības līmeni, kāds tiek panākts, izpildot Īstenošanas regulas (ES) 2019/2072 VII pielikuma 87. punktā noteiktās prasības.

                     (5)

                     Īstenošanas lēmums (ES) 2016/412 jāpiemēro līdz 2020. gada 30. jūnijam. 2020. gada 27. aprīlī Kanāda lūdza, lai minētā atkāpe pēc 2020. gada 30. jūnija tiktu pagarināta.

                     (6)

                     Lai garantētu Kanādas izcelsmes vai Kanādā pārstrādātas oša koksnes importa nepārtrauktību, ir lietderīgi paredzēt atkāpi no Īstenošanas regulas (ES) 2019/2072 8. panta 1. punkta un VII pielikuma 87. punkta a) un b) apakšpunkta, lai norādīto koksni varētu ievest Savienībā, ja ir izpildītas īpašas prasības, kas ar dažiem pielāgojumiem atspoguļo Īstenošanas lēmumā (ES) 2016/412 noteiktās prasības.

                     (7)

                     Lai nodrošinātu norādītās koksnes importa nepārtrauktību, šī regula būtu jāpiemēro no 2020. gada 1. jūlija.

                     (8)

                     Šī regula būtu jāpiemēro līdz 2023. gada 30. jūnijam, lai līdz tam tās piemērošanu varētu pārskatīt.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īpašas prasības attiecībā uz pagaidu atkāpi
            Atkāpjoties no Īstenošanas regulas (ES) 2019/2072 8. panta 1. punkta un VII pielikuma 87. punkta a) un b) apakšpunkta, oša (Fraxinus L.) koksni, kas cēlusies vai pārstrādāta Kanādā (“norādītā koksne”), Savienībā var ievest, ja tā atbilst šīs regulas 2. pantā un pielikuma A daļā noteiktajām īpašajām prasībām.
            “Norādītā koksne” ir minēta pielikuma B daļā.

            2. pants
            Fitosanitārais sertifikāts

               1.   Norādītajai koksnei klāt ir Kanādā izdots fitosanitārais sertifikāts, kas apliecina, ka, pamatojoties uz pārbaudi, koksne ir brīva no Savienības karantīnas organismiem un kaitīgajiem organismiem, kuri nav norādīti Savienības karantīnas organismu sarakstā un attiecībā uz kuriem jāveic pasākumi, kas pieņemti saskaņā ar Regulas (ES) 2016/2031 30. pantu.

               2.   Fitosanitārā sertifikāta sadaļā “Papildu deklarācija” iekļauj šādus elementus:

                           a)

                           norādi “Atbilst Eiropas Savienības prasībām, kas noteiktas Komisijas Īstenošanas regulā (ES) 2020/918”;

                           b)

                           paketes numuru(-us), kas atbilst katrai konkrētajai paketei, kuru eksportē;

                           c)

                           Kanādas apstiprinātā(-o) uzņēmuma(-u) nosaukumu(-us).

            3. pants
            Spēkā esības termiņš
            Šī regula zaudē spēku 2023. gada 30. jūnijā.

            4. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. jūlija.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 317, 23.11.2016., 4. lpp.

            (2)  Komisijas Īstenošanas lēmums (ES) 2016/412 (2016. gada 17. marts), ar ko dalībvalstīm atļauj noteikt pagaidu atkāpi no dažiem Padomes Direktīvas 2000/29/EK noteikumiem attiecībā uz Kanādas izcelsmes oša koksni vai Kanādā pārstrādātu oša koksni (OV L 74, 19.3.2016., 41. lpp.).

            (3)  Padomes Direktīva 2000/29/EK (2000. gada 8. maijs) par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).

            (4)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).

            PIELIKUMS
            A DAĻA
            1.   Pārstrādes prasības

            Regulas 1. pantā minētās norādītās koksnes pārstrāde atbilst visām turpmāk noteiktajām prasībām.
            a)   Mizošana

            Norādītā koksne ir nomizota, ir pieļaujami tikai vizuāli nodalīti un skaidri atšķirami nelieli mizas gabaliņi (skaits nav svarīgs), kuri atbilst kādai no šādām prasībām:

                        1)

                        to platums ir mazāks par 3 cm (garums nav svarīgs) vai

                        2)

                        ja tie ir platāki par 3 cm, katra atsevišķā mizas gabaliņa kopējā virsmas platība ir mazāka par 50 cm2.

                  b)   Zāģēšana

            Norādītā sazāģētā koksne ir ražota no mizota apaļkoka.
            c)   Termiskā apstrāde

            Norādītā koksne Kanādas Pārtikas inspekcijas aģentūras (CFIA) apstiprinātā karsēšanas kamerā ir termiski apstrādāta, visā koksnes profilā 1 200 minūtes nodrošinot vismaz 71 °C temperatūru.
            d)   Žāvēšana

            Norādītā koksne ir žāvēta atbilstoši vismaz divas nedēļas ilgam rūpnieciskās žāvēšanas grafikam, kuru apstiprinājusi CFIA.
            Galīgais koksnes mitruma saturs, izteikts procentos no sausnas, nepārsniedz 10 %.
            2.   Prasības attiecībā uz uzņēmumiem

            Norādītā koksne ir ražota, apstrādāta vai uzglabāta uzņēmumā, kas atbilst visām šādām prasībām:

                        a)

                           CFIA to ir oficiāli apstiprinājusi saskaņā ar sertifikācijas programmu, kas paredzēta kaitīgā organisma Agrilus planipennis Fairmaire izskaušanai;

                        b)

                        tas ir reģistrēts datubāzē, kas publicēta CFIA tīmekļa vietnē;

                        c)

                        tajā vismaz vienu reizi mēnesī CFIA vai tās apstiprināta aģentūra veic revīziju, un ir secināts, ka uzņēmums atbilst šā pielikuma prasībām. Ja minētās revīzijas veic CFIA apstiprināta aģentūra, CFIA reizi sešos mēnešos veic revīziju attiecībā uz paveikto. Reizi sešos mēnešos veicamās revīzijas ietver gan aģentūras procedūru un dokumentu pārbaudi, gan revīzijas apstiprinātajos uzņēmumos;

                        d)

                        koksnes apstrādei uzņēmums izmanto iekārtas, kas ir kalibrētas saskaņā ar iekārtas lietošanas instrukciju;

                        e)

                        lai CFIA vai tās apstiprināta aģentūra varētu veikt pārbaudes, uzņēmums veic procedūru uzskaiti, tostarp reģistrē apstrādes ilgumu, temperatūru apstrādes laikā un katras konkrētās eksportam paredzētās koksnes paketes atbilstības pārbaudi un galīgo mitruma saturu.

                  3.   Marķēšana

            Uz katras norādītās koksnes paketes jābūt redzamam paketes numuram un etiķetei, uz kuras ir uzraksts “HT-KD” vai “Heat Treated-Kiln Dried”. Minēto etiķeti apstiprinātā uzņēmuma iecelta amatpersona vai šādas amatpersonas uzraudzībā esošs darbinieks ir izdevis pēc tam, kad ir pārliecinājies, ka ir izpildītas 1. punkta prasības attiecībā uz pārstrādi un 2. punkta prasības attiecībā uz uzņēmumiem.
            4.   Pārbaudes pirms eksporta

            Lai nodrošinātu, ka 1. un 3. punktā noteiktās prasības ir izpildītas, norādīto koksni, kas paredzēta eksportam uz Savienību, pārbauda CFIA vai tās oficiāli apstiprināta aģentūra.
            B DAĻA

               Norādītā koksne ar attiecīgajiem KN kodiem

                        1.

                           Fraxinus L. koksne, kas nav šāda veida koksne:

                                    —

                                    šķelda, skaidas, zāģskaidas, ēveļskaidas, koksnes atlikumi un atgriezumi, kas pilnīgi vai daļēji iegūti no šiem kokiem,

                                    —

                                    koksnes iepakojamais materiāls, t. i., iepakojuma kastes, kārbas, redeļkastes, kabeļspoles un citi līdzīgi iepakojuma materiāli, kā arī paliktņi, kastu paliktņi un citi kravu paliktņi, paliktņu apmales un kravas stiprinājumi neatkarīgi no tā, vai tos faktiski izmanto, pārvadājot dažādus izstrādājumus, izņemot stiprinājumus, ar kuriem ir nostiprināta koksnes krava un kas ir veidoti no tāda paša veida un kvalitātes koksnes kā pārējā krava, un kas atbilst tām pašām Savienības fitosanitārajām prasībām kā pārējā krava,

                              taču ieskaitot koksni, kas nav saglabājusi savu dabisko apaļo virsmu, un mēbeles un citus priekšmetus, kas izgatavoti no neapstrādātas koksnes

                        ex 4401 12 00
                        ex 4403 12 00
                        ex 4403 99 00
                        ex 4404 20 00
                        ex 4406 12 00
                        ex 4406 92 00
                        4407 95 10
                        4407 95 91
                        4407 95 99
                        ex 4407 99 27
                        ex 4407 99 40
                        ex 4407 99 90
                        ex 4408 90 15
                        ex 4408 90 35
                        ex 4408 90 85
                        ex 4408 90 95
                        ex 4416 00 00
                        ex 9406 10 00


title: Komisijas Īstenošanas regula (ES) 2020/956 (2020. gada 26. jūnijs) par atsevišķu preču klasifikāciju kombinētajā nomenklatūrā

text:
                  3.7.2020

                  LV

                  Eiropas Savienības Oficiālais Vēstnesis

                  L 211/1

         KOMISIJAS ĪSTENOŠANAS REGULA (ES) 2020/956
         (2020. gada 26. jūnijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. jūnijā

                  Komisijas

                  un tās priekšsēdētājas vārdā

               Nodokļu politikas un muitas savienības Ģenerāldirektorāta

                  ģenerāldirektora vietas izpildītājs

                  Philip KERMODE

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        No alumīnija sakausējuma izgatavots kubveida izstrādājums ar aptuveniem izmēriem 370 mm × 194 mm × 42 mm. Tas ir aprīkots ar dzesētājribām un vienā pusē ar diviem savienojumiem dzesēšanas šķidrumam – pienākošo un izejošo.
                        Izstrādājums ir konstruēts ievietošanai motora dzesēšanas sistēmā (t. s. īsajā dzesēšanas kontūrā) zem instrumentu paneļa pozīcijās 8701–8705 minētajos mehāniskajos transportlīdzekļos ar iekšdedzes virzuļmotoriem.
                        Izstrādājums pārnes dzesēšanas šķidruma absorbēto siltumu (no transportlīdzekļa motora) gaisā. Pēc tam uzsildītais gaiss tiek pārnests transportlīdzekļa kabīnes iekšpusē, izmantojot papildu ierīces, kas uzrādīšanas brīdī nav iekļautas.
                        Izstrādājums arī ļauj motoram sasniegt optimālo darba temperatūru iesildīšanas posmā.

                        8708 91 35

                        Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVII sadaļas 2.e piezīmi, XVII sadaļas 3. piezīmi un KN kodu 8708, 8708 91  un 8708 91 35  formulējumu.
                        Klasificēšana apakšpozīcijā 8419 50  pie siltummaiņiem nav iespējama tāpēc, ka, pamatojoties uz tā objektīvajām pazīmēm, dzesēšanas šķidruma absorbēto siltumu pārnesot gaisā, izstrādājums funkcionē kā radiators XVII sadaļas izstrādājumiem (sk. XVI sadaļas 1.l. piezīmi, XVII sadaļas 2.e piezīmi un 84. nodaļas 1.g piezīmi).
                        Klasificēšana apakšpozīcijā 8708 29  pie citādām virsbūvju daļām un piederumiem (pie neelektriskām sildīšanas un atkausēšanas ierīcēm, kurās izmanto transportlīdzekļa motora saražoto siltumu, kā minēts Harmonizētās sistēmas skaidrojumu par pozīciju 8708 b) punktā) nav iespējama tāpēc, ka izstrādājums siltumu neizmanto tieši sildīšanai vai atkausēšanai, bet tikai dzesēšanas šķidruma absorbētā siltuma pārnesei gaisā.
                        Tāpēc izstrādājums ir klasificējams ar KN kodu 8708 91 35  pie radiatoriem pozīcijās 8701–8705 minētajiem mehāniskajiem transportlīdzekļiem.


title: Komisijas Īstenošanas regula (ES) 2020/957 (2020. gada 26. jūnijs) par atsevišķu preču klasifikāciju kombinētajā nomenklatūrā

text:
                  3.7.2020

                  LV

                  Eiropas Savienības Oficiālais Vēstnesis

                  L 211/4

         KOMISIJAS ĪSTENOŠANAS REGULA (ES) 2020/957
         (2020. gada 26. jūnijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.

            Briselē, 2020. gada 26. jūnijā

                  Komisijas

                  un tās priekšsēdētājas vārdā –

                  Nodokļu politikas un muitas savienībasģenerāldirektorāta

                  ģenerāldirektora vietas izpildītājs

               Philip KERMODE

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                        Kalts izstrādājums (tā sauktais dzesētājs), kas izgatavots no alumīnija (nav izgatavots lejot), apaļas plāksnes formā, kuras diametrs ir aptuveni 50 mm un kurai ir piestiprinātas aptuveni 30, 40 vai 50 mm augstas dzesēšanas tapas.
                        To paredzēts izmantot dažādos izstrādājumos, lai izkliedētu LED moduļu radīto siltumu.
                        Sk. attēlu  (*1).

                        7616 99 90

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7616, 7616 99  un 7616 99 90  formulējumu.
                        Izstrādājuma klasificēšana ar KN kodu 9405 99 00  pie lampu vai apgaismes piederumu daļām nav iespējama, jo, uzrādot šo izstrādājumu muitas dienestiem, to nevar identificēt pēc formas vai citām īpašām pazīmēm par daļām, kas paredzētas lietošanai vienīgi vai galvenokārt kādam pozīcijas 9405 izstrādājumam (sk. arī Harmonizētās sistēmas skaidrojumu 94. nodaļai, Daļas, pirmo rindkopu).
                        Izstrādājums nav pielāgots lietošanai par konkrēta izstrādājuma daļu. Tāpēc uzrādot to nevar identificēt par konkrētas pozīcijas preču daļu (piemēram, pozīcijā 8539, 8541 vai 8543). Tāpēc klasificēšana pie izstrādājumu daļām nav iespējama.
                        Tādējādi izstrādājums ir klasificējams ar KN kodu 7616 99 90  pie citādiem alumīnija izstrādājumiem, kas nav izgatavoti lejot.

               (*1)  Attēls pievienots tikai informācijai.


title: Komisijas Īstenošanas regula (ES) 2020/958 (2020. gada 26. jūnijs) par atsevišķu preču klasifikāciju kombinētajā nomenklatūrā

text:
                  3.7.2020

                  LV

                  Eiropas Savienības Oficiālais Vēstnesis

                  L 211/7

         KOMISIJAS ĪSTENOŠANAS REGULA (ES) 2020/958
         (2020. gada 26. jūnijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. jūnijā

                  Komisijas un tās priekšsēdētājas vārdā –

                  Nodokļu politikas un muitas savienības

                  Ģenerāldirektorāta

                  ģenerāldirektora vietas izpildītājs

               Philip KERMODE

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                        Izstrādājums, tā sauktā noformējuma kārba, kura izmēri ir aptuveni 21 cm × 21 cm × 8 cm un kurš izgatavots no kartona un prezentēšanas nolūkā pārklāts ar dekoratīvu papīru. Izstrādājumam ir plāns plastmasas ieklājums, kam ir īpaša forma vairāku kosmētikas līdzekļu fiksācijai. Izstrādājumam ir vāks ar caurspīdīgas plastmasas lodziņu, pa kuru ir redzami kosmētikas līdzekļi.
                        Sk. attēlu  (*1).

                        4819 50 00

                        Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 4819 un 4819 50 00  formulējumu.
                        Klasifikācija ar KN kodu 4202 99 00  pie pudeļu futrāļiem un dārglietu lādītēm līdzīgām tvertnēm nav iespējama izstrādājuma konstrukcijas dēļ (jo īpaši tā cietības dēļ), kuras dēļ tas nav piemērots ilgtermiņa lietošanai. (Sk. arī Harmonizētās sistēmas skaidrojumu par pozīciju 4202 septīto punktu, kurā aprakstītas konteineru ar vāku, kuri līdzinās dārglietu lādītēm, objektīvās pazīmes.) Plastmasas ieklājums zaudē formu un plaisā un/vai lūzt, ja kosmētikas līdzekļus vairākas reizes izņem un ieliek atpakaļ.
                        Izstrādājumu paredzēts izmantot kosmētikas līdzekļu iepakošanai, transportēšanai un pārdošanai, un tam ir arī dekoratīva vērtība HS skaidrojumu par pozīciju 4819 (A) punkta pirmās daļas nozīmē. Ieklājums paredzēts kosmētikas līdzekļu stabilai novietošanai transportēšanas laikā, un pa kārbas vāka caurspīdīgo lodziņu kosmētikas līdzekļi ir redzami pircējiem.
                        Izstrādājumam tā pamatīpašības piešķir kartona iepakojuma kārba, nevis plastmasas ieklājums, kurš kalpo vienīgi kosmētikas līdzekļu stabilai novietošanai.
                        Tāpēc izstrādājums jāklasificē ar KN kodu 4819 50 00  pie “citāda veida taras un iepakojuma”.

               (*1)  Attēls pievienots tikai informācijai.


title: Komisijas Īstenošanas regula (ES) 2020/959 (2020. gada 2. jūlijs), ar ko nosaka no 2020. gada 3. jūlija piemērojamo ievedmuitas nodokli labības nozarē

text:
                  3.7.2020

                  LV

                  Eiropas Savienības Oficiālais Vēstnesis

                  L 211/10

         KOMISIJAS ĪSTENOŠANAS REGULA (ES) 2020/959
         (2020. gada 2. jūlijs),
         ar ko nosaka no 2020. gada 3. jūlija piemērojamo ievedmuitas nodokli labības nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
         tā kā:

                     (1)

                     Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodiem 1001 11 00, 1001 19 00, ex 1001 91 20, [parastie sēklas kvieši], ex 1001 99 00 [augstas kvalitātes parastie kvieši, izņemot sēklas kviešus], 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu, kura ir spēkā minēto produktu importa laikā un kura palielināta par 55 %, un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt kopējā muitas tarifa nodokļa likmi.

                     (2)

                     Regulas (ES) Nr. 642/2010 1. panta 2. punktā paredzēts, ka, lai aprēķinātu tā pašā panta 1. punktā minēto ievedmuitas nodokli, minētajā punktā norādītajiem produktiem regulāri nosaka reprezentatīvas CIF importa cenas.

                     (3)

                     Saskaņā ar Regulas (ES) Nr. 642/2010 2. panta 1. punktu importa cena, kas jāizmanto minētās regulas 1. panta 1. punktā norādīto produktu ievedmuitas nodokļa aprēķinam, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

                     (4)

                     No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 [augstas kvalitātes parastie kvieši, izņemot sēklas kviešus], 1002 10 00 un 1002 90 00 ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

                     (5)

                     Laikposmam no 2020. gada 3. jūlija ir jānosaka ievedmuitas nodoklis, ko piemērojams līdz datumam, kad stājas spēkā jauns ievedmuitas nodoklis.

                     (6)

                     Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Ievedmuitas nodoklis, ko piemēro labības nozarē un kas minēts Regulas (ES) Nr. 642/2010 1. panta 1. punktā, no 2020. gada 3. jūlija ir noteikts šīs regulas I pielikumā, pamatojoties uz šīs regulas II pielikumā norādītajiem datiem.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. jūlijā

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Wolfgang BURTSCHER

            (1)  OV L 347, 20.12.2013., 671. lpp.

            (2)  Komisijas Regula (ES) Nr. 642/2010 (2010. gada 20. jūlijs) par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

            I PIELIKUMS
            Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2020. gada 3. jūlija

                        KN kods

                        Preču apraksts

                        Ievedmuitas nodoklis  (1)
                            (2)

                        (EUR/t)

                        1001 11 00

                        Cietie sēklas KVIEŠI

                        0,00

                        1001 19 00

                        Augstas kvalitātes cietie KVIEŠI, izņemot sēklas kviešus

                        0,00

                        Vidējas kvalitātes, izņemot sēklas kviešus

                        0,00

                        Zemas kvalitātes, izņemot sēklas kviešus

                        0,00

                        ex 1001 91 20

                        Parastie sēklas KVIEŠI

                        0,00

                        ex 1001 99 00

                        Augstas kvalitātes parastie KVIEŠI, izņemot sēklas kviešus

                        0,00

                        1002 10 00

                        Sēklas RUDZI

                        0,00

                        1002 90 00

                        RUDZI, izņemot sēklas rudzus

                        0,00

                        1005 10 90

                        Sēklas KUKURŪZA, izņemot hibrīdu sēklas

                        0,00

                        1005 90 00

                        KUKURŪZA, izņemot sēklas kukurūzu  (3)

                        0,00

                        1007 10 90

                        Graudu SORGO, izņemot hibrīdus sējai

                        0,00

                        1007 90 00

                        Graudu SORGO, izņemot sēklas sorgo

                        0,00

               (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                        —

                        3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                        —

                        2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

               (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

            II PIELIKUMS
            Dati I pielikumā noteiktā ievedmuitas nodokļa aprēķināšanai

               1.
               Vidējie rādītāji par Regulas (ES) Nr. 642/2010 2. panta 2. punktā minēto laikposmu:

                           (EUR/t)

                           Parastie kvieši  (1)

                           Kukurūza

                           Birža

                           Minneapolis

                           Čikāga

                           Kotējums

                           181,859

                           115,320

                           Piemaksa par Persijas līča reģionu

                           —

                           26,625

                           Piemaksa par Lielo Ezeru reģionu

                           43,090

                           —

               2.
               Vidējie rādītāji par Regulas (ES) Nr. 642/2010 2. panta 2. punktā minēto laikposmu:

                           Fraktēšanas izmaksas: Meksikas līcis–Roterdama:

                           16,024

                           Fraktēšanas izmaksas: Lielo Ezeru reģions–Roterdama:

                           38,077

               (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2020/967 (2020. gada 3. jūlijs), ar ko nosaka sīki izstrādātus noteikumus par to akustisko atbaidīšanas ierīču signālu un izmantošanas parametriem, kas minētas Eiropas Parlamenta un Padomes Regulas (ES) 2019/1241 par zvejas resursu saglabāšanu un jūras ekosistēmu aizsardzību ar tehniskiem pasākumiem XIII pielikuma A daļā

text:
                  6.7.2020

                  LV

                  Eiropas Savienības Oficiālais Vēstnesis

                  L 213/4

         KOMISIJAS ĪSTENOŠANAS REGULA (ES) 2020/967
         (2020. gada 3. jūlijs),
         ar ko nosaka sīki izstrādātus noteikumus par to akustisko atbaidīšanas ierīču signālu un izmantošanas parametriem, kas minētas Eiropas Parlamenta un Padomes Regulas (ES) 2019/1241 par zvejas resursu saglabāšanu un jūras ekosistēmu aizsardzību ar tehniskiem pasākumiem XIII pielikuma A daļā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem (1) un jo īpaši tās 24. panta 1. punkta e) apakšpunktu,
         tā kā:

                     (1)

                     Ir izstrādātas vairākas akustiskās ierīces vaļveidīgo atbaidīšanai no zvejas rīka, un ir pierādīts, ka tās samazina vaļveidīgo sugu piezveju zvejā ar stacionāriem tīkliem. Šādas ierīces ir jāizmanto apgabalos un zvejniecībās, kur ir zināms vai paredzams augsts vaļveidīgo piezvejas līmenis, kā noteikts Regulas (ES) 2019/1241 XIII pielikuma A daļas 1.1. punktā.

                     (2)

                     Regula (ES) 2019/1241 vienkāršo Eiropas Savienībā spēkā esošo tiesisko regulējumu attiecībā uz tehniskajiem saglabāšanas pasākumiem, kurš gadu gaitā bija kļuvis ļoti sarežģīts. Vienkāršošanas procesā ar Regulu (ES) 2019/1241 tika atcelta Padomes Regula (EK) Nr. 812/2004, ar ko nosaka pasākumus attiecībā uz vaļveidīgo nejaušu nozveju zvejniecībā (2), un tika pārņemti tikai galvenie nejaušas nozvejas mazināšanas tehniskie pasākumi, piemēram, prasība konkrētos apgabalos zvejas rīkus izmantot kopā ar akustiskām atbaidīšanas ierīcēm, lai samazinātu vaļveidīgo nejaušu nozveju.

                     (3)

                     Padomes Regulas (EK) Nr. 812/2004 3. pantā un II pielikumā noteiktās detalizētās tehniskās specifikācijas par akustisko atbaidīšanas ierīču efektivitāti Regulā (ES) 2019/1241 netika pārņemtas. Attiecīgi šajā regulā būtu jānosaka patlaban Regulas (ES) 2019/1241 XIII pielikuma A daļas 1.1. punktā prasīto akustisko atbaidīšanas ierīču detalizētas tehniskās specifikācijas vai izmantošanas nosacījumi, kas ir līdzīgi tiem, kuri iepriekš noteikti Regulas (EK) Nr. 812/2004 3. pantā un II pielikumā.

                     (4)

                     Tomēr atbilstoši Zivsaimniecības zinātnes, tehnikas un ekonomikas komitejas (ZZTEK) ieteikumam (3) tehniskajām specifikācijām nevajadzētu ierobežot jaunu akustisko atbaidīšanas ierīču izstrādi. Tāpēc būtu jādod dalībvalstīm iespēja šīs regulas nolūkā atļaut izmantot jaunizstrādātas un iedarbīgas akustiskās atbaidīšanas ierīces, kas neatbilst šajā regulā noteiktajām tehniskajām specifikācijām, ar noteikumu, ka ir pierādījumi tam, ka šādas ierīces vismaz tikpat efektīvi samazina vaļveidīgo sugu piezveju kā Regulā (ES) 2019/1241 (un uz minētās regula pamata pieņemtos turpmākos īstenošanas noteikumos) noteiktās ierīces. Tāpēc ir lietderīgi paredzēt nosacījumus, saskaņā ar kuriem dalībvalstis var atļaut izmantot akustiskās atbaidīšanas ierīces, kas atbilst šādām alternatīvām tehniskajām specifikācijām vai nosacījumiem.

                     (5)

                     Ņemot vērā trūkumus, kas uzsvērti Komisijas līdz šim saņemtajos ziņojumos par to noteikumu kontroli un īstenošanu, kas attiecas uz akustisko atbaidīšanas ierīču izmantošanas tehniskajām specifikācijām, šajā regulā būtu jāprecizē, ka akustiskajām atbaidīšanas ierīcēm ir jādarbojas visā zvejas darbības laikā, nevis tikai tīklu ievietošanas brīdī.

                     (6)

                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

               IR PIEŅĒMUSI ŠO REGULU.

            1. pants
            Šajā regulā ir paredzēti sīki izstrādāti noteikumi par Regulas (ES) 2019/1241 XIII pielikuma A daļā minēto akustisko atbaidīšanas ierīču signālu un izmantošanas parametriem.

            2. pants

               1.   Savienības zvejas kuģu kapteiņi nodrošina, ka Regulas (ES) 2019/1241 XIII pielikuma 1.1. punktā minētās akustiskās atbaidīšanas ierīces pilnībā darbojas visā zvejas darbības laikā.

               2.   Šādas akustiskās atbaidīšanas ierīces atbilst kādai no šīs regulas pielikumā noteiktajām tehnisko specifikāciju un izmantošanas nosacījumu kopām.

               3.   Atkāpjoties no 2. punkta, dalībvalstis var atļaut izmantot pielikumā noteiktajām tehniskajām specifikācijām vai izmantošanas nosacījumiem neatbilstošas akustiskās atbaidīšanas ierīces ar noteikumu, ka šādas ierīces vismaz tikpat efektīvi samazina vaļveidīgo nejaušas nozvejas kā pielikumā noteiktajām tehniskajām specifikācijām vai nosacījumiem atbilstošas akustiskās atbaidīšanas ierīces un tas ir pienācīgi dokumentēts.

               4.   Par atļaujām, kas izdotas saskaņā ar 3. punktu, dalībvalstis informē Komisiju divu mēnešu laikā no minēto atļauju izdošanas dienas.

               5.   Paziņojumam, kas minēts 4. punktā, pievieno detalizētu tehnisko un zinātnisko informāciju par akustiskajām atbaidīšanas ierīcēm, kas atļautas saskaņā ar 3. punktu, un to ietekmi uz vaļveidīgo nejaušām nozvejām.

            3. pants
            Šī regula stājas spēkā trīsdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 3. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 198, 25.7.2019., 105. lpp.

            (2)  Padomes Regula (EK) Nr. 812/2004 (2004. gada 26. aprīlis), ar ko nosaka pasākumus attiecībā uz vaļveidīgo nejaušu nozveju zvejniecībā un ar ko groza Regulu (EK) Nr. 88/98 (OV L 150, 30.4.2004., 12. lpp.).

            (3)  ZZTEK (19-07), 2019. gada jūlijs: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e.

            PIELIKUMS
            AKUSTISKO ATBAIDĪŠANAS IERĪČU TEHNISKĀS SPECIFIKĀCIJAS UN IZMANTOŠANAS NOSACĪJUMI
            Visām akustiskajām atbaidīšanas ierīcēm, ko izmanto, piemērojot 2. panta 2. punktu, jāatbilst kādai no šādām signālu un izmantošanas parametru kopām:

                        1. kopa

                        2. kopa

                           Signāla parametri

                        Signāla sintēze

                        Digitāls

                        Analogs

                        Tonāls/platjoslas

                        Platjoslas/tonāls

                        Tonāls

                        Skaņas avota līmeņi (maksimālais – minimālais)
                        Re 1 μPa@1 m

                        145 dB

                        130–150 dB

                        Pamatfrekvence

                                    a)

                                    20–160 KHz
                                    platjoslas izvērse

                                    b)

                                    10KHz tonāls signāls

                        10 KHz

                        Augstfrekvences harmonika

                        Jā

                        Jā

                        Impulsa ilgums (nomināls)

                        300 ms

                        300 ms

                        Impulsu intervāls

                                    a)

                                    4–30 sekundes (neregulārs)

                                    b)

                                    4 sekundes

                        4 sekundes

                           Izmantošanas parametri

                        Maksimālais attālums starp divām akustiskajām atbaidīšanas ierīcēm visā tīklu garumā

                        200 m, pa vienai akustiskajai ierīcei abos tīkla (vai kopā savienotu tīklu kombinācijas) galos

                        100 m, pa vienai akustiskajai ierīcei abos tīkla (vai kopā savienotu tīklu kombinācijas) galos